8 “Molumo oa moratuoa oa ka!+ Bonang! Ke enoa oa tla,+ o hloa lithaba, o tlōlaka maralleng. 9 Moratuoa oa ka o tšoana le tšephe+ kapa manamane a likhama tse tona. Bonang! Enoa o eme ka mor’a lerako la rōna, a talima ka lifensetere, a nyarela ka lekhoakhoa la fensetere.+ 10 Moratuoa oa ka o arabetse ’me a re ho ’na, ‘Ema, uena kharebe ea ka, seponono sa ka,+ ’me u tle.+ 11 Etsoe, bona! nako ea lipula+ e fetile, pula ea litloebelele e khaolitse, e fetile. 12 Lithunthung li hlahile naheng,+ nako ea ho kuta+ sefate sa morara e fihlile, ’me lentsoe la leebana-khoroana+ le utloahetse naheng ea rōna. 13 Ha e le sefate sa feiga,+ se na le ’mala o bontšang ho butsoa bakeng sa lifeiga tsa sona tse butsoang pele;+ ’me lifate tsa morara li thuntse, li fane ka monko oa tsona o monate. Ema, u tle, Uena kharebe ea ka,+ seponono sa ka, ’me u tle. 14 Uena leeba+ la ka le leng tšireletsong ea lefika, sebakeng se patehileng sa tsela e motheō, u mpontše sebōpeho sa hao,+ e-re ke utloe lentsoe la hao, etsoe lentsoe la hao le monate ’me sebōpeho sa hao sea khahleha.’”+